การล้างชาติพันธุ์

การล้างชาติพันธุ์ () เป็นการบังคับกำจัดกลุ่มทางชาติพันธุ์ เชื้อชาติ และศาสนาอย่างเป็นระบบออกจากพื้นที่หนึ่ง ๆ โดยมีจุดประสงค์เพื่อให้พื้นที่นั้น ๆ เป็นเนื้อเดียวกันทางชาติพันธุ์ นอกจากการกำจัด การทำลายล้าง การเนรเทศ หรือการย้ายถิ่นประชากรโดยตรงแล้ว การล้างชาติพันธุ์ยังรวมถึงวิธีการทางอ้อมที่มุ่งเป้าไปที่การบังคับย้ายถิ่นด้วยการบีบบังคับกลุ่มเหยื่อให้หนีไปและการป้องกันไม่ให้กลับมาอีก เช่น ฆาตกรรม การข่มขืน การทำลายทรัพย์สิน การล้างชาติพันธุ์ถือเป็นอาชญากรรมต่อมนุษยชาติและอาจอยู่ภายใต้อนุสัญญาว่าด้วยการฆ่าล้างเผ่าพันธุ์ ถึงแม้ว่าศัพท์ การล้างชาติพันธุ์ จะไม่มีคำจำกัดความทางกฎหมายภายใต้กฎหมายอาญาระหว่างประเทศก็ตาม

ตลอดช่วงประวัติศาสตร์ได้เกิดการล้างชาติพันธุ์ขึ้นหลายกรณี แต่ผู้ใช้ศัพท์ การล้างชาติพันธุ์ เป็นกลุ่มแรก ๆ คือผู้ก่อการในสงครามยูโกสลาเวียในคริสต์ทศวรรษ 1990 เพื่อกลบเกลื่อนความร้ายแรงของสถานการณ์ นับแต่นั้นมา ศัพท์นี้ก็แพร่หลายในวงกว้างเนื่องจากวงการหนังสือพิมพ์และสื่อได้นำศัพท์นี้มาใช้ในความหมายที่เป็นทั่วไปมากขึ้น

 อ้างอิง 


หมวดหมู่:ความขัดแย้งทางชาติพันธุ์
หมวดหมู่:การลงโทษแบบเหมารวม
หมวดหมู่:คำรื่นหู
หมวดหมู่:การย้ายถิ่นโดยถูกบังคับ
หมวดหมู่:การละเมิดสิทธิมนุษยชน
หมวดหมู่:การเบียดเบียน
หมวดหมู่:คตินิยมเชื้อชาติ
หมวดหมู่:ความรุนแรง